CELEX: C2007/283/34
Language: et
Date: 2007-11-24 00:00:00
Title: Kohtuasi C-422/07: 13. septembril 2007 esitatud hagi — Euroopa Ühenduste Komisjon versus Hispaania Kuningriik

24.11.2007   
            
            
               ET
            
            
               Euroopa Liidu Teataja
            
            
               C 283/19
            
         13. septembril 2007 esitatud hagi — Euroopa Ühenduste Komisjon versus Hispaania Kuningriik
   (Kohtuasi C-422/07)
   (2007/C 283/34)
   Kohtumenetluse keel: hispaania
   Pooled
   
      Hageja: Euroopa Ühenduste Komisjon (esindajad: S. Pardo Quintillán ja D. Recchia)
   
      Kostja: Hispaania Kuningriik
   Hageja nõuded
   
               —
            
            
               Tuvastada, et kuna Hispaania Kuningriik ei võtnud vastu meetmeid heade laboritavade täitmise järelevalveks seoses ülevaatuste ja uuringute kontrollimisega tööstuskemikaalide sektoris, siis on Hispaania Kuningriik rikkunud Euroopa Parlamendi ja nõukogu 11. veebruari 2004. aasta direktiivi 2004/10/EÜ, mis käsitleb keemiliste ainetega katsete tegemisel heade laboritavade põhimõtete rakendamist ja nende rakendamise tõendamist puudutavate õigusnormide ühtlustamist (1), artiklist 3 tulenevaid kohustusi;
            
         
               —
            
            
               mõista kohtukulud välja Hispaania Kuningriigilt.
            
         Väited ja peamised argumendid
   Komisjon ei ole teadlik, et Hispaania oleks vastu võtnud vajalikud meetmed kontrollimaks tööstuskemikaale uurivate laborite kooskõla heade laboritavade põhimõtetega. Hispaania ei ole määranud ka asutust, kes kontrolliks, et need laborid järgivad heade laboritavade põhimõtteid, või igal juhul ei ole komisjonile selle asutuse nime edastanud.
   Seetõttu tuleb järeldada, et Hispaania Kuningriik ei ole endiselt vastu võtnud vajalikke meetmeid heade laboritavade täitmise järelevalveks seoses ülevaatuste ja uuringute kontrollimisega tööstuskemikaalide sektoris, nagu on ette nähtud direktiivi artiklis 3.
   
      (1)  ELT L 50, lk 44; ELT eriväljaanne 15/08, lk 82.